Најважније Вилијамово политичко достигнуће било је то што је парирао Француској Луја XIV у време кад је она била у позицији да намеће своју вољу у целој Европи. Ова настојања наставила су се после његове смрти у Рату за шпанско наслеђе. Друга важна последица Вилијамов власти у Енглеској било је окончање оштрог конфликта између краља и парламента који је постојао од почетка владавине династије Стјуарт 1603. Овај сукоб је 1640-их довео до грађанског рата, и Славне револуције 1688. Током Вилијамове владавине сукоб је решен у корист парламента, актима из 1689, 1694. и 1701.